Kap. 1400, 1410, 1411,1412, 1420,1428, 1429, 1471, 1481, 1482, 4400, 4420, 4471 og 4481

Prop. 13 S

(2025–2026)
Proposisjon til Stortinget (forslag til stortingsvedtak)

Endringer i statsbudsjettet 2025 under Klima- og miljødepartementet

Tilråding fra Klima- og miljødepartementet 21. november 2025, godkjent i statsråd samme dag. (Regjeringen Støre)

Dokumentet på regjeringen.no

1 Innledning

I denne proposisjonen legger Klima- og miljødepartementet fram forslag til endringer i statsbudsjettet for 2025.

2 Endringsforslag

Kap. 1400 Klima- og miljødepartementet

Post 01 Driftsutgifter

Det foreslås å rammeoverføre 6,2 mill. kroner til Digitaliserings- og forvaltningsdepartementets kap. 1533 Eiendommer utenfor husleieordningen, post 45 til rassikring av de åpne gruvegangene på Øvre Storwartz i Røros.

Post 21 Spesielle driftsutgifter

Det foreslås å redusere posten med 1,5 mill. kroner som inndekning for økt støtte for Koalisjonen for klima og ren luft (CCAC) på kap.1400, post 76. Videre foreslås posten redusert med 4 mill. kroner for dekking av kapitalkostnader under Norsk Polarinstitutt, jf. omtale under kap. 1471, post 45. Samlet foreslås posten redusert med 5,5 mill. kroner.

Post 71 Internasjonale organisasjoner

Posten foreslås økt med 3 mill. kroner som følge av endringer i valutakurser. Posten dekker internasjonale konvensjoner, kontingenter og obligatoriske bidrag til internasjonale organisasjoner.

Post 76 Støtte til nasjonale og internasjonale miljøtiltak, kan overføres

Posten foreslås økt med 1,5 mill. kroner til økt støtte for CCAC.

Kap. 1410 Kunnskap om klima og miljø

Post 21 Miljødata

Posten foreslås redusert med 1 mill. kroner som inndekning for økt støtte til Norsk Instiutt for Kulturminneforskning (NIKU) jf. omtale under kap.1410 post 70.

Post 70 Nasjonale oppgaver ved miljøinstituttene

Posten foreslås økt med 1 mill. kroner til økt støtte for NIKU. Dette skyldes høyere aktivitet knyttet til faglige tilrådninger til fylkeskommunen i saker etter kulturminneloven § 9.

Kap. 1411 Artsdatabanken

Post 70 Tilskudd til å styrke kunnskap om og formidling av naturmangfoldet, kan overføres, kan nytte under post 21

I Prop. 1 S (2024-2025) var fullmakten beregnet for lavt på grunn av en regnefeil. For å unngå at Artsdatabanken overskrider fullmakten, foreslås det å øke tilsagnsfullmakten på posten, med 1,4 mill. kroner til 32,1 mill. kroner, jf. forslag til romertallsvedtak.

Kap. 1412 Meteorologisk institutt

Post 70 Internasjonale samarbeidsprosjekter

Posten foreslås redusert med 6,3 mill. kroner som følge av lavere utgifter til kontingenter enn tidligere anslått.

Kap. 1420 Miljødirektoratet

Post 01 Driftsutgifter

Bevilgningen foreslås økt med 3,2 mill. kroner som følge av merinntekter på motsvarende inntektsposter 50 og 85 under kap. 4420, jf. omtale under disse.

Post 23 Oppdrags- og gebyrrelatert virksomhet

Bevilgningen foreslås økt som følge av merinntekter på henholdsvis 29,2 mill. kroner under kap. 4420, post 04, 12,7 mill. kroner under kap. 4420, post 06 og 4,8 mill. kroner under kap. 4420, post 09. Se nærmere omtale under nevnte inntektsposter. Samlet foreslås bevilgningen økt med 46,7 mill. kroner.

Post 32 Statlige erverv, vern av naturområder, kan overføres

Bevilgingen foreslås økt med 3,8 mill. kroner grunnet merinntekter under kap. 4420, post 41. jf, omtale under denne.

Post 61 Tilskudd til klimatiltak og klimatilpasning, kan overføres

Bevilgningen foreslås redusert med 35 mill. kroner som følge av oppdaterte prognoser for forventede utbetalinger for klimasats.

Post 62 Tilskudd til grønn skipsfart, kan overføres

Bevilgningen foreslås redusert med 28,5 mill. kroner som følge av forsinkelser i fremdriften av prosjektet «fremtidens hurtigbåt». Samtidig foreslås tilsagnsfullmakten økt med 28,5 mill. kroner. Samlet ramme for nye og gamle tilsagn skal ikke overstige 451,7 mill. kroner, jf. forslag til romertallsvedtak.

Post 66 Tilskudd til kommuner for å bedre tilgangen til strandsonen langs Oslofjorden, kan overføres

Gjennom ordningen får kommunene langs Oslofjorden tilskudd til juridiske avklaringer i arbeidet med å klargjøre grensene mellom innmark og utmark langs strandsonen og arbeidet med å fjerne ulovlige stengsler og hindringer i strandsonen. Kommunene benytter tilsagn om slike tilskudd til å engasjere advokater for å foreta de juridiske avklaringene. Miljødirektoratet utbetaler tilskudd til kommunene når arbeidet er gjennomført. Det foreslås at posten tilføyes stikkordet «kan overføres», jf. forslag til romertallsvedtak.

Post 74 CO₂-kompensasjonsordning for industrien

Utbetalingene for CO₂-kompensasjon for støtteåret 2024 er ferdigstilt med et mindrefobruk på 2,7 mill. kroner. Videre er det behov for å etterbetale totalt 9,9 mill. kroner som følge av at metode for å beregne kompensasjon for microsilica-produksjon nå er etablert. Etterbetalingene gjelder for støtteårene 2021, 2022 og 2023, altså årene før bevilgningstaket på 7 mrd. kroner ble innført. Posten foreslås derfor økt med 7,2 mill. kroner.

Post 75 Utbetaling for vrakpant til kjøretøy og tilskudd til kassering av fritidsbåter, overslagsbevilgning

Bevilgning foreslås redusert med 50,4 mill. kroner som følge av lavere forventede utbetalinger enn tidligere anslått.

Post 87 Tilskudd til natur og friluftsliv i områder berørt av landbaserte vindkraftverk, kan overføres

Det er usikkert om hele bevilgningen på posten kan utbetales i år. Det foreslås derfor at posten tilføres stikkord «kan overføres», jf. forslag til romertallsvedtak.

Kap. 1428 Enova SF

Post 52 Tilskudd til landstrøm, kan overføres

Som oppfølging av anmodningsvedtak nr. 691, 25. februar 2021 ble det i 2025 bevilget 100 mill. kroner for å finansiere landstrømanlegg i Flåm. Enova har fått i oppdrag å administrere finansieringen av landstrømanlegget. Utbetalingene vil skje i henhold til fremdriften. Bevilgningen på posten foreslås redusert med 56,2 mill. kroner som følge av oppdaterte prognoser for forventede utbetalinger i 2025. Det foreslås videre at posten tilføres stikkordet «kan overføres», og at det opprettes en tilsagnsfullmakt på 67,2 mill. kroner for å dekke forpliktelser i kommende år.

Kap. 1429 Riksantikvaren

Post 71 Tilskudd til fredet kulturmiljø i privat eie, kan overføres

Bevilgningen på posten foreslås redusert med 1,3 mill. kroner som inndekning for merforbruk under post 72.

Post 72 Tilskudd til tekniske og industrielle kulturminner, kan overføres

Riksantikvaren har ved en inkurie utbetalt 1,3 mill. kroner for mye på posten. Midlene er utbetalt til fylkeskommunene som viderefordeler midlene. Det har ikke vært mulig å få midlene tilbakebetalt. Det foreslås derfor å øke posten tilsvarende merforbruket på 1,3 mill. kroner.

Kap. 1471 Norsk Polarinstitutt

Post 01 Driftsutgifter

Norsk Polarinstitutt gjennomfører en rekke forskningsprosjekter (bidragsforskning) der eksterne parter bidrar med finansiering. Mottatte forskuddsinnbetalinger knyttet til slike prosjekter regnskapsføres mot mellomværendet med statskassen, og inntektsføres i takt med at tilhørende prosjektutgifter påløper.

Klima- og miljødepartementet vurderer at Norsk Polarinstitutt bør kunne ha fleksibilitet til å sette i gang eksternfinansierte forskningsprosjekter, innenfor visse økonomiske grenser, før finansiering i sin helhet er innbetalt fra den eksterne samarbeidspart. Dette forutsetter at det er inngått bindende avtale med betryggende sikkerhet mellom partene. Det foreslås for 2025 en fullmakt på inntil 20 mill. kroner til å kunne sette i gang eksternfinansierte forskningsprosjekter, samt at utbetalinger knyttet til slike kan føres mot mellomværende mot statskassen, jf. forslag til romertallsvedtak.

Post 21 Spesielle driftsutgifter, kan overføres

Bevilgningen på posten foreslås økt med 23,3 mill. kroner knyttet til forventede merinntekter, jf. omtale under kap. 4471, post 21. Bestillingsfullmakten på posten foreslås flyttet til ny post 45, jf. omtale under post 45.

Post 45 (ny) Større utstyrsanskaffelser og vedlikehold, kan overføres

I forbindelse med oppgradering av Troll forskningsstasjon har Norsk Polarinstitutt i 2025 en bestillingsfullmakt på 227 mill. kroner for kjøp av spesialkjøretøy og materiell med lang leveringstid. Forutsetningen for fullmakten var at utstyret skulle leveres i 2026. Imidlertid kan deler av leveransen (tre tråkkemaskiner) likevel leveres i 2025. Det vil være fordelaktig å teste og ta i bruk disse i løpet av sørsommeren 2025/2026. Norsk Polarinstitutt har derfor inngått kontrakt for kjøp av materiell med delleveranse i 2025 og resterende i 2026. Det foreslås derfor en bevilgning på 95 mill. kroner til betaling av utstyr som blir levert i 2025 mot en tilsvarende reduksjon i bestillingsfullmakten til 132 mill. kroner i 2025, jf. forslag til romertallsvedtak. Bestillingsfullmakten foreslås flyttet til post 45.

Da avtalen ble inngått var det ikke bevilget midler for utbetalinger i 2025. Framskyndelsen av leveransen, medførte finansieringskostnader på 4 mill. kroner. Det foreslås derfor omdisponert 4 mill. kroner fra kap. 1400, post 21 til inndekking av finansieringskostnadene. Samlet foreslås det en bevilgning på 99 mill. kroner på posten. Det foreslås også at posten får stikkord «kan overføres».

Kap. 1481 Klimakvoter

Post 01 Driftsutgifter, kan overføres

Bevilgningen på posten foreslås redusert med 1,5 mill. kroner. Reduksjonen skyldes lavere behov for kjøp av eksterne tjenester knyttet til arbeidet med kjøp av kvoter (utslippsreduskjoner) enn tidligere anslått.

Kap. 1482 Internasjonale klima- og utviklingstiltak

Post 73 Klima- og skoginitiativet, kan overføres, kan nyttes under post 21

Tropical Forest Forever Facility (TFFF) er et nytt globalt initiativ knyttet til betaling for stående skog. TFFF skal bestå av en uavhengig investeringsdel, Tropical Forest Investment Fund (TFIF) samt et fond som vil utbetale midler til skogland. Verdensbanken vil være sekretariat og forvalter av selve fondet og rådgiver for opprettelsen av TFIF, blant annet. For å utøve sine roller og forvalte sitt ansvar trenger Verdensbanken tilskudd for å dekke sine oppstarts- og driftskostnader de første årene.

Regjeringen ønsker å bidra til dette arbeidet, sammen med andre land. Det er ikke konkretisert hvor mye de ulike landene skal bidra med av samlet tilskudd. På grunn av dette foreslås det å utvide romertallsvedtak VIII i Prop. 1 S (2024–2025) til også å gjelde utbetalinger av tilskudd til Verdensbanken for TFFF/ TFIF for å kunne utbetale tilskudd for de neste 12 månedene i en rate jf. forslag til romertallsvedtak. Resten av fullmakten er lik den som ble vedtatt ved behandlingen av Prop. 1 S (2024-2025), jf. Innst 9 (2024-2025). Utbetaling av tilskudd vil dekkes innenfor rammen på posten.

Kap. 4400 Klima- og miljødepartementet

Post 03 Refusjoner fra Utenriksdepartementet

Bevilgningen på posten foreslås økt med 3,4 mill. kroner som følge av høyere refusjoner for ODA-godkjente utgifter fra Utenriksdepartementet enn tidligere anslått.

Kap. 4420 Miljødirektoratet

Post 04 Gebyrer, forurensingsområdet hos Miljødirektoratet

Bevilgningen på posten foreslås økt med 29,2 mill. kroner. Av dette skyldes 10,8 mill. kroner økte inntekter for tilsyn med kjemikalier. 9,6 mill. kroner i økte inntekter på deklarasjon av farlig avfall, der hovedårsaken til økningen er at det i 2025 blir helårs effekt av justert gebyrsats. Videre skyldes 5 mill. kroner av merinntektene kommer fra to nye gebyrordninger som ble innført i 2025.

Post 06 Gebyrer, forretningsområdet hos statsforvalterembetene

Bevilgningen på posten foreslås økt med 12,7 mill. kroner. Posten omfatter inntekter til statsforvalter fra gebyr for arbeid med konsesjonsbehandling og tilsyn.

Post 07 Gebyrer, kvotesystemet

Bevilgningen på posten foreslås redusert med 30,0 mill. kroner. Posten omfatter inntekter fra gebyr knyttet til arbeid med saksbehandling i EUs klimakvotesystem. Bevilgningen på posten ble økt vesentlig i budsjettet for 2025. Årsaken til økningen var forventninger om økt aktivitet som følge av implementering av endret og nytt regelverk, og ny periode for søknad om tildeling av vederlagsfrie kvoter for perioden 2026-2030. Framdriften i arbeidet har av flere grunner vært lavere enn det som ble lagt til grunn i 2025-budsjettet. Inntekter fra gebyr for kontroll av utslippsrapporter for skipsfart er følgelig noe forsinket i forhold til tidsplanen som ble lagt til grunn i budsjettet for 2025.

Post 09 Internasjonale oppdrag

Bevilgningen på posten foreslås økt med 4,8 mill. kroner. Inntektene under posten kommer fra andre statlige aktører og fra internasjonale oppdrag direktoratet utfører for organisasjoner. Merinntektene skyldes blant annet inntekter i forbindelse med direktoratets arbeid som teknisk støtteenhet for Naturpanelet, som ikke er budsjettert på posten for 2025.

Post 41 Salg av eiendom i verneområder, herunder makeskifteeiendommer og innløsing av festetomter

Det foreslås en bevilgning på 3,8 mill. kroner. I 2025 selger Miljødirektoratet flere eiendommer, og anslår at inntektene anslås til 3,8 mill. kroner.

Post 50 Overføringer fra andre statlige regnskaper

Det foreslås en bevilgning på 2,2 mill. kroner knyttet til inntekter fra tidsavgrensede prosjekter i Miljødirektoratet i 2025.

Post 85 Overføringer fra andre

Det foreslås en bevilgning på 1 mill. kroner. Miljødirektoratet mottar i 2025 1 mill. kroner fra et europeisk samarbeid om overvåking av atmosfæren (Copernicus Atmospheric Monitoring Service, CAMS).

Kap. 4471 Norsk Polarinstitutt

Post 21 Inntekter, Antarktis

Posten foreslås økt med 23,3 mill. kroner som følge av nye inntektsanslag. Det foreslås en tilsvarende økning under kap. 1471, post 21.

Kap. 4481 Salg av klimakvoter

Post 01 Salgsinntekter

Anslag av inntekter fra auksjonering av klimakvoter for 2025 budsjett anslås nå til 2 305,2 mill. kroner. Bevilgningen på posten foreslås derfor redusert med 52,9 mill. kroner.

Tilråding

Klima- og miljødepartementet

tilrår:

At Deres Majestet godkjenner og skriver under et framlagt forslag til proposisjon til Stortinget om endringer i statsbudsjettet 2025 under Klima- og miljødepartementet.

Vi HARALD, Norges Konge,

stadfester:

Stortinget blir bedt om å gjøre vedtak om endringer i statsbudsjettet 2025 under Klima- og miljødepartementet i samsvar med et vedlagt forslag.

Forslag
til vedtak om endringer i statsbudsjettet 2025 under Klima- og miljødepartementet

I

Utgifter:

Kap.

Post

Formål

Kroner

1400

Klima- og miljødepartementet:

01

Driftsutgifter, reduseres med

6 200 000

fra kr 363 098 000 til kr 356 898 000

21

Spesielle driftsutgifter, reduseres med

5 500 000

fra kr 98 543 000 til kr 93 043 000

71

Internasjonale organisasjoner, økes med

2 950 000

fra kr 104 283 000 til kr 107 233 000

76

Støtte til nasjonale og internasjonale miljøtiltak, kan overføres, økes med

1 500 000

fra kr 111 744 000 til kr 113 244 000

1410

Kunnskap om klima og miljø:

21

Miljødata, reduseres med

1 000 000

fra kr 517 321 000 til kr 516 321 000

70

Nasjonale oppgaver ved miljøinstituttene, økes med

1 000 000

fra kr 58 007 000 til kr 59 007 000

1412

Meteorologiformål:

70

Internasjonale samarbeidsprosjekter, reduseres med

6 276 000

fra kr 149 330 000 til kr 143 054 000

1420

Miljødirektoratet:

01

Driftsutgifter, økes med

3 200 000

fra kr 961 354 000 til kr 964 554 000

23

Oppdrags- og gebyrrelatert virksomhet, økes med

46 700 000

fra kr 249 601 000 til kr 296 301 000

32

Statlige erverv, vern av naturområder, kan overføres, økes med

3 800 000

fra kr 580 247 000 til kr 584 047 000

61

Tilskudd til klimatiltak og klimatilpasning, kan overføres, reduseres med

35 000 000

fra kr 173 300 000 til kr 138 300 000

62

Tilskudd til grønn skipsfart, kan overføres, reduseres med

28 500 000

fra kr 45 541 000 til kr 17 041 000

74

CO2-kompensasjonsordning for industrien, økes med

7 166 000

fra kr 7 000 000 000 til kr 7 007 166 000

75

Utbetaling for vrakpant til kjøretøy og tilskudd til kassering av fritidsbåter, overslagsbevilgning, reduseres med

50 350 000

fra kr 435 350 000 til kr 385 000 000

1428

Enova SF:

52

Tilskudd til landstrøm, kan overføres, reduseres med

56 200 000

fra kr 100 000 000 til kr 43 800 000

1429

Riksantikvaren:

71

Tilskudd til fredet kulturmiljø i privat eie, kan overføres, reduseres med

1 257 000

fra kr 153 459 000 til kr 152 202 000

72

Tilskudd til tekniske og industrielle kulturminner, kan overføres, økes med

1 257 000

fra kr 62 798 000 til kr 64 055 000

1471

Norsk Polarinstitutt:

21

Spesielle driftsutgifter, kan overføres, økes med

23 342 000

fra kr 150 923 000 til kr 174 265 000

(NY)

45

Større utstyrsanskaffelser og vedlikehold, kan overføres, bevilges med

99 000 000

1481

Klimakvoter:

01

Driftsutgifter, kan overføres, reduseres med

1 500 000

fra kr 2 873 000 til kr 1 373 000

Inntekter:

Kap.

Post

Formål

Kroner

4400

Klima- og miljødepartementet:

03

Refusjon fra Utenriksdepartementet, økes med

3 387 000

fra kr 37 405 000 til kr 40 792 000

4420

Miljødirektoratet:

04

Gebyrer, forurensningsområdet hos Miljødirektoratet, økes med

29 200 000

fra kr 89 045 000 til kr 118 245 000

06

Gebyrer, forurensningsområdet hos statsforvalterembetene, økes med

12 700 000

fra kr 53 590 000 til kr 66 290 000

07

Gebyrer, kvotesystemet, reduseres med

30 000 000

fra kr 47 625 000 til kr 17 625 000

09

Internasjonale oppdrag, økes med

4 800 000

fra kr 41 048 000 til kr 45 848 000

(NY)

41

Salg av eiendom i verneområder, herunder makeskifte eiendommer og innløsning av festetomter, bevilges med

3 800 000

(NY)

50

Overføringer fra andre statlige regnskaper, bevilges med

2 200 000

(NY)

85

Overføringer fra andre, bevilges med

1 000 000

4471

Norsk Polarinstitutt:

21

Inntekter, Antarktis, økes med

23 342 000

fra kr 16 658 000 til kr 40 000 000

4481

Salg av klimakvoter:

01

Salgsinntekter, reduseres med

52 923 000

fra kr 2 358 116 000 til kr 2 305 193 000

Fullmakt til å pådra staten forpliktelser utover gitte bevilgninger

II

Bestillingsfullmakt

Stortinget samtykker i at Klima- og miljødepartementet i 2025 kan gi Norsk Polarinstitutt fullmakt å forplikte staten for fremtidige år til å kjøpe materiell til ny Troll forskningsstasjon utover gitte bevilgninger på kap. 1471, post 45, men slik at samlet ramme for nye bestillinger og gammelt ansvar ikke overstiger 132 mill. kroner.

III

Tilsagnsfullmakter

Stortinget samtykker i at Klima- og miljødepartementet i 2025 kan gi tilsagn om tilskudd utover gitte bevilgninger, men slik at samlet ramme for nye tilsagn og gammelt ansvar ikke overstiger følgende beløp:

Kap.

Post

Betegnelse

Samlet ramme

1411

Artsdatabanken

70

Tilskudd til å styrke naturmangfoldet og formidling av naturmangfoldet

32,1 mill. kroner

1420

Miljødirektoratet

62

Tilskudd til grønn skipsfart

451,7 mill. kroner

1428

Enova SF

52

Tilskudd til landstrøm

67,2 mill. kroner

Andre fullmakter

IV

Stikkordsfullmakt

Stortinget samtykker i at Klima- og miljødepartementet i 2025 kan:

Tilføye stikkordet «kan overføres» til bevilgning under kap. 1420 Miljødirektoratet, post 66 Tilskudd til kommuner for å bedre tilgang til strandsonen lang Oslofjorden

Tilføye stikkordet «kan overføres» til bevilgning under kap. 1420 Miljødirektoratet, post 87 Tilskudd til natur og friluftsliv i områder berørt av landbaserte vindkraftverk

Tilføye stikkordet «kan overføres» til bevilgning under kap. 1428 Enova SF, post 52 Tilskudd til landstrøm

V

Fullmakt til forskuttering av finansierte prosjekter mot mellomværende med statskassen

Stortinget samtykker i at Klima- og miljødepartementet i 2025 kan gi:

Norsk Polarinstitutt fullmakt til å sette i gang eksternt finansierte prosjekter før finansieringen i sin helhet er innbetalt til Norsk Polarinstitutt, forutsatt at det er inngått en bindende avtale med betryggende sikkerhet om innbetaling mellom partene. Fullmakten begrenses oppad til 20 mill. kroner og gjelder utgifter ført på kap. 1471 Norsk Polarinstitutt, post 01 Driftsutgifter mot inntekter, ført på kap. 4471 Norsk Polarinstitutt, post 03 Inntekter fra diverse tjenesteyting.

Norsk Polarinstitutt gis fullmakt til å føre forskuddsutbetalinger i finansierte prosjekter på mellomværende med statskassen. Utgiftene vil bli rapportert til statsregnskapet på det tidspunkt inntektene i oppdragsprosjektene kommer til innbetaling og rapporteres til statsregnskapet.

VI

Utbetaling av tilskudd

Stortinget samtykker i at Klima- og miljødepartementet i 2025 gis unntak fra forutsetningene i stortingsvedtak av 8. november 1984 om utbetalinger av gitte bevilgninger på følgende måte:

Utbetalinger av tilskudd til utviklingsformål kan foretas én gang i året for FNs klima- og skogprogram, FNs kontor for narkotika og kriminalitet (UNODC), Verdensbankens Forest Carbon Partnership Facility, Forest Investment Program, BioCarbon Fund plus, Tropical Forest Forever Facility/Tropical Forest Investment Fund og Kreditanstalt für Wiederaufbau (KfW).

Utbetalinger av kjernebidrag til Global Green Growth Institute kan foretas i henhold til organisasjonens regelverk.

Utbetalinger av tilskudd til Det grønne klimafondet (GCF) og til fond forvaltet av FNs Multi Partner Trust Fund, Inter-American Development Bank (IDB) og Perus nasjonale miljøfond Profonanpe kan foretas i henhold til regelverket for det enkelte fond.